रेणुकूट। पिपरी नगर पंचायत अध्यक्ष पद के लिए लड़ाई तेज हो गई है। सभाओं के अलावा जनसंपर्क का सिलसिला तेज गति से जारी है। मंगलवार को पिपरी नगर पंचायत के हनुमान मंदिर पर हुई सभा में समाजवादी पार्टी महिला सभा की जिलाध्यक्ष रुखसाना खातून ने अध्यक्ष पद के प्रत्याशी गीता सिंह के पक्ष में मतदान की अपील की। कहा कि अध्यक्ष अच्छा हो तो क्षेत्र का विकास हो सकता है। खराब प्रत्याशी के चयन से विकास अवरुद्ध हो सकता है। इस अवसर पर रिंकू सिंह, टिंकू सिंह, रितेश, रानू, अजीत बधेल, अजीम खां, नसीम खां आदि थे। इसके पूर्व गीता सिंंह ने समर्थकों के साथ नगर के विभिन्न वार्डों का भ्रमण कर लोगों को समर्थन मांगा।